open-index/open-wikipedia-markdown huggingface dataset:
Katarína Máliková

**Katarína Máliková** (* 13. október 1990, Brezno) je slovenská speváčka, klaviristka, hudobná skladateľka a producentka, držiteľka štyroch cien Radio Head Awards.

## Životopis
Katarína Máliková pochádza z Polomky v okrese Brezno. Vyštudovala klasický klavír a kompozíciu na Konzervatóriu J. L. Bellu v Banskej Bystrici a neskôr pokračovala v štúdiu kompozície na VŠMU v Bratislave, AMUZ v Krakove a na Akadémii umení v Banskej Bystrici. Už v detstve a neskôr aj počas štúdia na konzervatóriu sa zúčastňovala klavírnych a skladateľských súťaží (Klavír 2000, Klavír 2002 Rožňava – 2. a 3. miesto, Celoslovenská skladateľská súťaž Talent Revúca 2002 a 2004 (obe prvé miesta), Súťaž slovenských konzervatórií v odbore skladba 2008 (1. miesto), Súťaž slovenských konzervatórií v komornej hre 2009, kategória klavírne duá (2. miesto) a iné.

Svoj debutový album *[[Pustvopol]]* vydala v roku 2016. Album získal uznanie kritikov a ocenenia na Slovensku aj v zahraničí. Máliková získala v roku 2016 štyri nominácie a vyhrala tri ceny Radio Head Awards za debut roka, najlepší album roka (cena kritikov) a nahrávka roka v kategórii world music/folk. Tiež získala cenu expertov na českom hudobnom festivale Crossroads showcase festival v Ostrave v roku 2017. V roku 2019 vydala svoj druhý album, *[[Postalgia]]*. Postalgia vyhrala cenu novinárov za najlepší album roka na Radio Head Awards 2019. Máliková je autorkou divadelnej aj filmovej hudby. V roku 2020 napísala hudbu pre celovečerný koprodukčný film *[[Kryštof (film z roku 2021)|Kryštof]]*.

## Diskografia

### Albumy
* *Pustvopol* (2016, Slnko records)
* *Postalgia* (2019, Slnko records)

## Referencie

## Externé odkazy
* Oficiálna stránka

Kategória:Slovenské speváčky
Kategória:Slovenskí klaviristi
Kategória:Slovenskí hudobní skladatelia
Kategória:Slovenskí skladatelia filmovej hudby
Kategória:Laureáti Radio Head Awards
Kategória:Absolventi Konzervatória Jána Levoslava Bellu
Kategória:Osobnosti z Brezna
Ryan Reynolds

**Ryan Rodney Reynolds** (* 23. október 1976, Vancouver, Britská Kolumbia, Kanada) je kanadský herec.

## Detstvo a mladosť
Narodil sa ako najmladší zo štyroch bratov vo Vancouveri. Má írskych predkov.

## Kariéra
V roku 2005 sa zviditeľnil vďaka úlohe čašníka Montyho, v komédií *Waiting...*, po boku Justina Longa a Anny Farisovej. S Farisovou spolupracoval v rovnakom roku aj v komédií *Just Friends*. V rovnakom roku si zahral aj v horore *[[The Amityville Horror]]*. V roku 2009 sa pripojil k natáčaniu filmu *X-Men Origins: Wolverine*, kde stvárnil postavu Deadpoola. V roku 2016 v tejto úlohe dostal väčší priestor v rovnomennom filme. Druhé pokračovanie Deadpoola bolo v roku 2018. V roku 2011 hral v španielskom filme *Enterrado*, kde jeho filmová postava bola zaživa pochovaná v rakve.

V roku 2016 získal svoju hviezdu na Hollywoodskom chodníku slávy. Po boku Salmy Hayek a Samuela L. Jacksona hral v dráme *The Hitman's Bodyguard* z roku 2017.

Tiež sa venuje aj dabingu. Svoj hlas prepožičal niekoľkým animovaným postavám, napríklad v seriály *[[Griffinovci]]* či *The Croods*.

## Súkromný život
V roku 2008 sa oženil s herečkou Scarlett Johanssonovou. Reynolds požiadal o rozvod v decembri 2010 a v júli 2011 boli rozvedení. V roku 2012 sa oženil s herečkou Blake Lively, s ktorou má tri deti.

V roku 2018 sa stal právoplatným americkým občanom.

## Iné projekty

## Externé odkazy
* 
* 

## Zdroj

Kategória:Kanadskí filmoví herci
Kategória:Kanadskí televízni herci
Kategória:Kanadskí dabingoví herci
Kategória:Kanadskí filmoví producenti
Kategória:Hollywoodsky chodník slávy
Kategória:Kanadské osobnosti írskeho pôvodu
Kategória:Osobnosti z Vancouveru
Kategória:Naturalizované osobnosti USA
Matthew McConaughey

**Matthew McConaughey** (angl. Matthew David McConaughey * 4. november 1969, Uvalde, Texas, USA) je americký herec. V roku 2013 obdržal ocenenie Academy Awards, v kategórii Najlepší herec v hlavnej úlohe. Od roku 2014 má svoju hviezdu na Hollywoodskom chodníku slávy. 

## Životopis a kariéra
McConaughey sa narodil a vyrastal v meste Uvalde v Texase. Má dvoch starších bratov, Michaela a Patricka (ktorí boli adoptovaní). 

Začiatkom 20. rokov bol často obsadzovaný do romantických komédií. V roku 2005 hral v celovečernom filme *Sahara*, po boku Penélope Cruz. V roku 2012 hral McConaughey spolu s Channingom Tatumom vo filme *Magic Mike*. Film režíroval Steven Soderbergh. V roku 2013 stvárnil postavu Rona Woodroofa vo filme *Dallas Buyers Club*. Vďaka filmovej role schudol 22 kilogramov. McConaughey získal vďaka tejto úlohe niekoľko ocenení. V apríli 2014 bol časopisom Time zaradený medzi 100 najvplyvnejších ľudí na svete. V roku 2014 hral v sci-fi *Interstellar*. 

V roku 2019 hral v dráme *Serenity*, po boku Diane Lanovej a Anne Hathawayovej.

## Osobný život
Od roku 2006 chodil s Camilou Alves. Svoj vzťah spečatili svadbou, dňa 25. decembra 2011. Spoločne majú tri deti.

17. novembra 2014 McConaughey dostal hviezdu na hollywoodskom chodníku slávy.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Hollywoodsky chodník slávy
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia Critics' Choice Movie Awards
Kategória:Držitelia ceny Independent Spirit Award
Kategória:Osobnosti z Texasu
Kategória:Držitelia Screen Actors Guild Award
Immaculata (časopis)

náhľad|348x348bod|logo
**Immaculata** (lat. *[[Nepoškvrnené počatie Panny Márie|Nepoškvrnená]]*) je český katolícky časopis vydávaný Minoritmi pre Rytierstvo Nepoškvrnenej, vychádzajúci z ideí sv. Maximiliána Kolbeho a jeho *Rycerza Niepokalanej*. Časopis vychádza v roku 1992. Od roku 1994 je vydávaný s cirkevným povolením bp. Vojtěcha Cikrleho.

## História
S myšlienkou vydávať mariánsky orientovaný časopis prišiel MUDr. Bogdan Sikora v roku 1991. V tom čase pracoval ako lekár v Karlovej Studánke. Pri realizácii projektu mu pomáhal P. Josef Petrák, horlivý člen Rytierstva Nepoškvrnenej. Po získaní príslušných povolení od ministerstva, od arcibiskupa Graubnera a od provinciála českých minoritov, P. Hyacinta Skupienia OFM Conv. Prvé vydanie vyšlo v máji 1992 v náklade 5 000 výtlačkov. Prvé čísla vychádzali v Českom Těšíne a náklad sa čoskoro zvýšil na 10 000. Bogdan Sikora kontaktoval predstaveného minoritského kláštora v Brne, P. Josefa Goryla OFM Conv., a dohodli sa na spolupráci - odvtedy časopis vydáva kláštor. Sikora sa rozhodol vstúpiť do rehole a P. Goryl sa postaral o časopis. V prvých rokoch svojej činnosti pôsobila redakcia bez oficiálne vymenovaných šéfredaktorov a iných asistentov. Prvým šéfredaktorom menovaným kapitulou bratov v roku 2002 bol br. Bohdan Heczko OFM Conv., ktorý už predtým pracoval v redakcii a ktorý je v tejto funkcii dodnes (2020).

## Charakteristika
Je to evanjelizačný časopis zameraný na Pannu Máriu, ktorý nadväzuje na poľského *Rycerza Niepokalanej*, vydávaného od roku 1922.

Časopis obsahuje množstvo článkov zameraných na rôzne oblasti z teológie, biblistiky, mariológie a dejín Cirkvi. Obsahuje tiež svedectvá, rozhovory alebo správy z celého sveta. To všetko má pomáhať čitateľom prehĺbiť svoju vieru, zasvätiť sa Bohu prostredníctvom Nepoškvrnenej Panny Márie a obnoviť morálku.

Od roku 2005 sa ukazujú aj články v slovenčine.

## Dosah
Časopis odoberajú ľudia nielen z Česka a Slovenska, ale aj z Poľska, Nemecka, Talianska a dokonca aj Kanady či Austrálie.

## Referencie

## Externé odkazy
* Oficiálna web stránka
* ŠTAMPACH, Ivan O. Katolická polarizace podle náboženských periodik. ''Religio: revue pro religionistiku.'' 1999, vol. 7, n-ro 2, pp 199 - 202.
* VONDRÁK, Jan. ''Mediální mapa křesťanského periodického tisku v České republice (Bakalářská diplomová práce).'' Masarykova univerzita, Fakulta sociálních studií, 2010.

Kategória:Časopisy v Česku
Kategória:Kresťanské časopisy
Kategória:Katolícka tlač
Harry Styles (album)

***Harry Styles*** je eponymný debutový štúdiový album anglického speváka a skladateľa Harryho Stylesa. Album bol vydaný 12. mája 2017 prostredníctvom Columbia Records a Stylesovho vlastného vydavateľstva, Erskine Records. Producentmi sú: Jeff Bhasker, Alex Salibian, Tyler Johnson a Kid Harpoon. Nahrávka bola opísaná viacerými publikáciami ako kolekcia soft rocku, rocku, Britpopu a popu.

Ako single boli vydané piesne: „Sign of the Times“, „Two Ghosts“ a „Kiwi“. Album získal pozitívny ohlas od hudobných kritikov a debutoval na vrcholoch rebríčkov viacerých krajín, vrátane Austrálie, Kanady, Spojeného kráľovstva a Spojených štátov. V Poľsku, Mexiku, Kanade, Austrálii a Spojených štátoch bol certifikovaný platinovou platňou a v ďalších deviatich krajinách, vrátane Spojeného kráľovstva bol certifikovaný zlatou platňou. Podľa Medzinárodnej federácie fonografického priemyslu (IFPI), bol album *Harry Styles* deviatym najlepšie predávaným albumom roku 2017 s predajom 1 milión kópií. Na jeho podporu sa Styles vydal na koncertné turné s názvom Harry Styles: Live on Tour.

## Zoznam skladieb

## Referencie

*

Kategória:Hudobné albumy z 2017
Kategória:Albumy Harryho Stylesa
Sluha ľudu

**Sluha ľudu** () je ukrajinská politická strana, ktorej vznik bol ohlásený 2. decembra 2017 a úradne bola zaregistrovaná 31. marca 2018. Založil ju Ivan Bakanov. Strana je pomenovaná po zábavnej ukrajinskej relácii *[[Sluha narodu]]*. V seriáli hral aj Volodymyr Zelenskyj, súčasný prezident Ukrajiny.

V roku 2019 bola strana *Sluha ľudu* úspešná dvakrát:
* zvíťazila v parlamentných voľbách,
* nominant strany Volodymyr Zelenskyj zvíťazil v prezidentských voľbách.

## Volebné výsledky

### Parlamentné voľby v roku 2019

### Prezidentské voľby v roku 2019

## Referencie

## Externé odkazy
* Webstránka strany ''Sluha ľudu''

Kategória:Politické strany na Ukrajine
Kategória:Vzniklo v 2018
Paul Rudd

**Paul Rudd** (angl. Paul Stephen Rudd * 6. apríl 1969, Passaic, New Jersey, USA) je americký herec a komik. V júli 2015 získal svoju hviezdu na Hollywoodskom chodníku slávy. 

## Detstvo a mladosť
Narodil sa v meste Passaic v štáte New Jersey. Pochádza zo židovskej rodiny. Keď mal Rudd desať rokov, jeho rodina sa presťahovala do Kansasu. Študoval na American Academy of Dramatic Arts spoločne s hercom Matthewom Lillardom. 

## Kariéra
Jeden z jeho prvých úspešných filmov, bol film *[[Bezmocná (film)|Clueless]]* s Aliciou Silverstone, z roku 1995. Film mal úspech, preto Rudda obsadzovali aj do iných filmoch. Napríklad *Halloween: The Curse of Michael Myers* (1995) či *The Cider House Rules* (1999), za ktorý získal nomináciu SAG za vynikajúce obsadenie filmu.

V roku 2002 bol obsadený ako Mike Hannigan, v seriáli *[[Priatelia (seriál)|Friends]]*. Jeho filmová rola sa neskôr ožení s Phoebe Buffay, ktorú hrala Lisa Kudrow.

Rok 2004 začal spolupracovať s režisérom a producentom Juddom Apatowom, najskôr na filme *Anchorman: The Legend of Ron Burgundy* a v roku 2005 spolupracovali znovu, tento krát vo filme *The 40 Year-Old Virgins*. V roku 2007, hral v komédií *Knocked Up*, kde stvárnil frustrovaného manžela herečky Leslie Mann.

V roku 2012 spoločne s Leslie Mann si zopakovali svoje úlohy z filmu *Knocked Up*, v komédií *This Is 40*, kde bol im postavám venovaný o dosť väčší priestor.

V decembri 2013 Rudd potvrdil svoju účasť vo filme *[[Ant-Man (film)|Ant-Man]]*, ktorý vyšiel v roku 2015. Svoju rolu Scotta Langa/ Ant-Mana, si tiež zopakoval v *[[Captain America: Občianska vojna]]* (2016), tiež v pokračovaní *Ant-Man a Wasp* z roku 2018 a ** (2019). Na rok 2022 sa chystá tretie pokračovanie *Ant-Man 3*, kde by mal hrať s Evangeline Lilly.

## Súkromný život
V roku 2003 sa Rudd oženil s Juliou Yaeger, s ktorou sa stretol pri natáčaní filmu *[[Clueless]]*. Majú dve deti: syna a dcéru. Žijú v meste Rhinebeck v New Yorku. Dňa 1. júla 2015 získal svoju hviezdu na Hollywoodskom chodníku slávy. 
## Zdroj

Kategória:Filmoví herci USA
Kategória:Televízni herci USA
Kategória:Komici USA
Kategória:Osobnosti USA anglického pôvodu
Kategória:Osobnosti z New Jersey
Kategória:Hollywoodsky chodník slávy
Kategória:Absolventi American Academy of Dramatic Arts
Credé/Düwag 4EGTW

**Credé/Düwag 4EGTW** je typ električky vyrábanej v rokoch 19551958 spoločnosťou Credé s použitím hotových dielov zo závodu Düwag v nemeckom Düsseldorfe. Tento typ bol dodaný výhradne prevádzkovateľovi kasselskej električkovej siete v počte 29 kusov.

## Konštrukcia
left|náhled|Gorzówská električka 4EGTW v roku 1999
4EGTW sú jednosmerné štvornápravové vysokopodlažné motorové električkové vozne. Vozňová skriňa sa skladá z troch článkov, ktoré sú navzájom spojené kĺbmi. Prvý podvozok je hnací, druhý je bežný (bezmotorový). V prvom podvozku sa nachádzajú dva trakčné motory (každý poháňa jednu nápravu). V krajných článkoch sa nachádzajú na pravej strane jedne štvorkrídlové skladacie dvere, v strednom článku dve. Horná časť okien je posuvná. Kabína vodiča sa nachádza v jednom čele vozňa, v zadnom čele sa nachádza iba malý manipulačný panel. Elektrický prúd je odoberaný z trolejového vedenia pantografom na prednom článku. Napájacie napätie pre výzbroj činilo 600 V. Na čele mala električka typu 4EGTW len jeden svetlomet.

## Dodávky električiek

## Prevádzka
Vozne 4EGTW boli prevádzkovane v Kasseli do roku 1990. V rokoch 19901991 došlo k odpredaju 10 električiek do Gorzówa Wielkopolského (vozne ev. č. 261, 264, 266, 268, 270, 275–279). Električky dostali č. 201–208, pričom deviaty vozeň nikdy nebol v prevádzke s cestujúcimi, a jedna električka po nehode bola zošrotovaná a nahradená desiatou električkou, pôvodne určenú pre náhradné diely. Vozne 4EGTW sa udržali v prevádzke až do konca 90. rokov 20. storočia. Vozeň č. 205 bol v roku 2000 predaný do hlavného mesta Poľska Varšavy, kde stojí pod holým nebom v poslednom prevádzkovom stave a čaká na rekonštrukciu.

## Referencie


## Iné projekty

## Zdroj

Kategória:Električky Düwag
Kategória:Električky Credé
Kategória:Dráhové vozidlá vyrábané od roku 1955
Kategória:Dráhové vozidlá vyrábané do roku 1958
Wegmann/Düwag 6ZGTW

**Wegmann/Düwag 6ZGTW** je typ električky vyrábanej v rokoch 19661967 a 1970 podnikmi Wegmann v Kasseli s použitím hotových dielov zo závodu Duewag v Düsseldorfe. Tento typ bol dodaný výhradne prevádzkovateľovi kasselskej električkovej siete v počte 17 kusov.

## Konštrukcia
6ZGTW sú obojsmerné šesťnápravové vysokopodlažné motorové električkové vozne. Vozová skriňa električky sa skladá z dvoch článkov, každý z nich je usadený na vlastnom krajnom podvozku a spoločnom podvozku strednom, kde sa nachádza aj kĺbový mechanizmus spájajúci obe časti karosérie. Obaja krajné podvozky boli vybavené trakčným motorom, z ktorých každý poháňal dve nápravy (celkom teda štyri hnacie nápravy), stredný podvozok je bežný (bezmotorový). Na každej strane karosérie sa nachádza štvoro štvorkrídlových skladacích dverí pre cestujúcich. Horná časť okien je otvárateľná, výklopná. Na oboch koncoch vozňa sú umiestnené kabíny vodiča. Elektrický prúd je odoberaný z trolejového vedenia pantografom na prednom článku.

## Prevádzka
Vozne 6ZGTW boli v prevádzke v Kasseli do roku 1999. V rovnakom roku došlo k ich odpredaju do Gorzówa Wielkopolského (vozne ev. č. 306–309, 311, 312–314). Ďalšie dve električky (ev. č. 305 a 310, aj pôvodom z Kasseli) typu 6ZGTW boli zakúpené v roku 2011 od amsterdamského múzea. 

## Dodávky električiek

## Referencie


## Iné projekty

## Zdroj

Kategória:Električky Düwag
Kategória:Električky Wegmann
Kategória:Dráhové vozidlá vyrábané od roku 1966
Kategória:Dráhové vozidlá vyrábané do roku 1970
Voľba prezidenta Poľskej republiky v roku 1922 (20. decembra)

**Voľba prezidenta Poľskej republiky v roku 1922** sa uskutočnila na schôdzi Národného zhromaždenia Poľskej republiky konanej 20. decembra 1922. Voľby uskutočnili sa iba 11 dní po predchádzajúcich, príčinou bol atentát, pri ktorom novozvolený prezident Gabriel Narutowicz po piatich dňoch v úrade zahynul. V prvom kole zvíťazil s počtom hlasov 298 (57 %) Stanisław Wojciechowski a stal sa v poradí druhým prezidentom Poľskej republiky.

## Výsledky volieb

## Referencie


Kategória:Prezidentské voľby v Poľsku
Kategória:Voľby 1922
Kategória:1922 v Poľsku
Sociálni demokrati

**Sociálni demokrati** môže byť:

* politická strana v Dánsku, pozri Sociálni demokrati (Dánsko)
* politická strana v Slovinsku, pozri Sociálni demokrati (Slovinsko)
* politická strana vo Švédsku, pozri Švédska sociálnodemokratická strana
Duewag GT10 NC-DU

**Duewag GT10 NC-DU** je štvorčlánková električka, ktorá vznikla modernizáciou trojčlánkového modelu **Duewag GT8 NC-DU**, vyrábaného v závode Duewag v nemeckom Düsseldorfe medzi rokmi 1986 a 1993. Išlo o veľkokapacitný električkový vozeň, ktorý bol vhodný aj pre prevádzku na rýchlodráhu. Celkovo bolo vyrobených 45 kusov, ktoré boli určené pre nemecké mesto Duisburg. V rokoch 19961998 všetky vozne boli rekonštruované na typ GT10 NC-DU dosadením nového nízkopodlažného článku, ktorý bol umiestnený medzi pôvodnými tromi článkami.

## Konštrukcia
GT10 NC-DU je obojsmerný desetinápravový motorový električkový vozeň. Električka sa skladá zo štyroch článkov, ktoré sú navzájom spojené kĺbmi a krycími mechmi. Na každej strane vozovej skrine sa nachádzajú štyri dvere. Kabíny vodiča sú umiestnené na oboch koncoch vozňa. Elektrický prúd je odoberaný z trolejového vedenia pantografom na treťom článku.

## Dodávky električiek

## Referencie


## Iné projekty

## Zdroj

Kategória:Električky Düwag
Kategória:Dráhové vozidlá vyrábané od roku 1986
Kategória:Dráhové vozidlá vyrábané do roku 1993
Never Too Loud

***Never Too Loud*** je štvrtý štúdiový album kanadského rockového tria Danko Jones. Bol nahraný v Studio 606 v Los Angeles, s producentom Nickom Raskulineczom.

## Zoznam skladieb
# „Code of the Road“ – 2:57
# „City Streets“ – 4:02
# „Still in High School“ – 2:26
# „Take Me Home“ – 3:31
# „Let's Get Undressed“ – 3:07
# „King of Magazines“ – 3:18
# „Forest for the Trees“ (featuring John Garcia a Pete Stahl) – 6:06
# „Your Tears, My Smile“ – 3:31
# „Something Better“ – 3:04
# „Ravenous“ – 3:11
# „Never Too Loud“ – 3:02
# „You Ruin the Day“ (Digipak bonus track) – 3:24
# „Sugar High“ (Digipak bonus track) – 3:37
# „RIP RFTC“ (iTunes Bonus Track) - 2:24

## Zaujímavosti
Skladba „Code of the Road“ je obsiahnutá v hrách Need for Speed: Nitro a Test Drive Unlimited 2.

## Obsadenie
* Danko Jones – gitara, spev
* John Calabrese – basgitarista
* Dan Cornelius – bicie

## Referencie

## Zdroj

Kategória:Hudobné albumy z 2008
Kategória:Albumy skupiny Danko Jones
Transnational Speedway League: Anthems, Anecdotes and Undeniable Truths

***Transnational Speedway League: Anthems, Anecdotes and Undeniable Truths*** (často skracované ako ***Transnational Speedway League***) je prvý štúdiový album americkej hudobnej skupiny Clutch. Vyšiel 17. augusta 1993.

Komentátori ho označovali ako jedno z najtvrdších vydaní celej kariéry skupiny Clutch.

## Zoznam skladieb
# „A Shogun Named Marcus“ – 2:52
# „El Jefe Speaks“ – 3:49	
# „Binge and Purge“ – 6:29	
# „12 Ounce Epilogue“ – 2:49	
# „Bacchanal“ – 4:11	
# „Milk of Human Kindness“ – 4:17	
# „Rats“ – 2:45	
# „Earthworm“ – 4:31
# „Heirloom 13“ – 5:34	
# „Walking in the Great Shining Path of Monster Trucks“ – 3:43	
# „Effigy“ – 5:09	
		
## Obsadenie
* Neil Fallon – spev
* Tim Sult – gitara
* Jean-Paul Gaster – bicie, perkusie
* Dan Maines – basgitara
### Produkcia
* Steven Haigler - producent, technik, mixovanie
* Jonathan Burnside - producent, technik, mixovanie
* Billy Anderson - technik, asistent technika
* Peter Stabuli - technik, asistent technika
* Louis Driben - asistent technika
* George Marino - mastering

## Referencie

## Zdroj
*

Kategória:Hudobné albumy z 1993
Kategória:Albumy skupiny Clutch
Here We Go Again (album)

***Here We Go Again*** je druhý štúdiový album americkej speváčky Demi Lovato. Bol vydaný 21. júla 2009 prostredníctvom vydavateľstva Hollywood Records. Narozdiel od predchádzajúceho albumu s názvom *[[Don't Forget (album)|Don't Forget]]* (2008), Lovato na ňom nespolupracovala s Jonas Brothers, pretože chcela na ňom pracovať s inými ľuďmi a pristúpiť k nemu osobnejšie. Skladateľmi a producentmi sa stali uznávaní hudobníci ako E. Kidd Bogart, Gary Clark, Toby Gad, John Mayer, Jon McLaughlin, Lindy Robbins a John Fields, ktorí tiež produkovali jej predošlý album *Don't Forget*.

*Here We Go Again* obsahuje najmä pop rockový žáner s prvkami power popu, jazz-popu, soulu a popu. Lovato opísala album ako viac „pokojný“ než jej predchádzajúci. Album bol hodnotení kritikmi pozitívne; vyzdvihli najmä to, že sa nespolieha na hlasové manipulácie a namiesto toho ukazuje svoje prirodzené schopnosti. Niektorí kritici ho považujú za chytľavý, zatiaľčo iní príliš predvídateľný a podobný speváčke Kelly Clarkson. V Spojených štátoch album debutoval na prvej priečke rebríčka ''Billboard'' 200 s predajom 108 tisíc kópií počas prvého týždňa. Celkovo sa predalo cez pol milióna kópií v Spojených štátoch a bol certifikovaný zlatou platňou od RIAA. Medzinárodne album dosiahol top 40 v krajinách ako Austrália, Brazília, Kanada, Grécko, Mexiko, Nový Zéland či Španielsko. V Brazílii bol certifikovaný platinovou platňou.

Rovnomenná pieseň „Here We Go Again“ bola vydaná ako singel 23. júna 2009 a stala sa speváčkiným prvým singlom, ktorý dosiahol top 20 rebríčka ''Billboard'' Hot 100. Vyvrcholil na priečke č. 15 a bol certifikovaný platinovou platňou. „Remember December“ je názov druhého a zároveň posledného singlu z albumu, ktorý vyšiel len v Európe a to 18. januára 2010. Na podporu albumu sa Lovato vydala na svoje prvé koncertné turné s názvom Demi Lovato: Live in Concert.

## Zoznam skladieb

## Referencie

*

Kategória:Hudobné albumy z 2009
Kategória:Albumy Demi Lovato
Voľba prezidenta Poľskej republiky v roku 1922 (9. decembra)

**Voľba prezidenta Poľskej republiky v roku 1922** sa uskutočnila na schôdzi Národného zhromaždenia Poľskej republiky konanej 9. decembra 1922. Poslancami parlamentu bol za prezidenta zvolený Gabriel Narutowicz. Úradu sa ujal 11. decembra 1922.

## Priebeh volieb
* Prvé hlasovanie sa uskutočnilo o 14.10. Bolo odovzdaných 541 platných hlasov. Nebolo žiadnych neplatných hlasov.
* Druhé hlasovanie sa uskutočnilo o 15.30. Bolo odovzdaných 543 platných hlasov a 4 neplatné. Kandidát s najnižším počtom hlasov – Ignacy Daszyński – nepostupoval do ďalšieho kola.
* Tretie hlasovanie sa uskutočnilo o 16.50. Bolo odovzdaných 541 platných hlasov. Nebolo žiadnych neplatných hlasov. Kandidát s najmenším počtom hlasov – Jan Baudouin de Courtenay – nepostupoval do ďalšieho kola.
* Štvrté hlasovanie sa uskutočnilo o 17.45. Bolo odovzdaných 540 platných hlasov. Nebolo žiadnych neplatných hlasov. Kandidát s najnižším počtom hlasov – Stanisław Wojciechowski – nepostupoval do ďalšieho kola.
* Piate a rozhodujúce hlasovanie sa uskutočnilo o 19.15. Bolo odovzdaných 516 platných a 25 neplatných hlasov. Gabriel Narutowicz získal viac hlasov ako Maurycy Zamoyski a stal sa prvým poľským prezidentom.

## Výsledky volieb

## Referencie


Kategória:Prezidentské voľby v Poľsku
Kategória:Voľby 1922
Kategória:1922 v Poľsku
Mike Watt

**Michael David** „**Mike**“ **Watt** (* 20. december 1957, Portsmouth, Virgínia, USA) je americký basgitarista, spevák a skladateľ. Trvalo nehrá v žiadnej skupine, ale hrá ako hosť či dočasný člen s kapelami ako Iggy Pop & The Stooges a pod. Red Hot Chili Peppers mu venovali svoj album *[[Blood Sugar Sex Magik]]*.

## Diskografia
### Sólové albumy
Všetky sólové albumy vyšli cez vydavateľstvo Columbia Records okrem tých, kde je napísané:
*1995  *[[Ball-Hog or Tugboat?]]*
*1997  *[[Contemplating the Engine Room]]*
*2004  *[[The Secondman's Middle Stand]]*
*2010/2011  *[[Hyphenated-man]]* (Parabolica Records [Japan])/(clenchedwrench [elsewhere])
** *Vydanie od vydavateľstva clenchedwrench používa iný obrázok obalu ako japonské vydanie.*
*2015 *Watt: On Bass* (5" vinyl limitovanej edície)
*2016 *[["Ring Spiel" Tour ’95]]*
*2017 *Contemplating the Engine Room: Live in Long Beach '98*

## Iné projekty

## Zdroj

Kategória:Basgitaristi USA
Kategória:Speváci USA
Kategória:Osobnosti z Portsmouthu (Virgínia)
Voľba prezidenta Poľskej republiky v roku 1926 (prvá)

**Prvé v roku 1926 prezidentské voľby v Poľsku** sa konali 31. mája (jedno kolo). Józef Piłsudski a Adolf Bniński požiadali o miesto prezidenta štátu pred Národným zhromaždením. Schôdzi predsedal maršalek Sejmu Maciej Rataj. V voľbe zvíťazil s počtom hlasov 292 (60 %) Józef Piłsudski.

## Výsledky volieb

Z dôvodu odmietnutia Piłsudského, ktorý neprijal funkciu prezidenta, sa konali opätovné voľby.

## Referencie


Kategória:Prezidentské voľby v Poľsku
Kategória:Voľby 1926
Kategória:1926 v Poľsku
AtomicDrinks

**AtomicDrinks bv** je belgická spoločnosť vyrábajúca energetické nápoje so sídlom v Oelegem, časti mesta Antverpy. Založil ju Marc Lenaerts v roku 2001.

V roku 2010 sa stala súčasťou Energy Drinks Europe (EDE), asociácie predstavujúcej záujmy európskych výrobcov energetických nápojov.

Od roku 2019 pôsobí jej divízia s názvom AtomicDrinks Central Europe s.r.o., určená pre strednú Európu, so sídlom v Prahe.

## Referencie

## Externé odkazy
* Oficiálna webstránka
* Slovenská stránka AtomicDrinks 

## Zdroj
* O spoločnosti AtomicDrinks (po anglicky)

Kategória:Podniky založené v 2001
Kategória:Podniky v Belgicku
Voľba prezidenta Poľskej republiky v roku 1926 (druhá)

**Druhé v roku 1926 prezidentské voľby v Poľsku** sa konali 1. júna. Ignacy Mościcki, Adolf Bniński a Zygmunt Marek požiadali o miesto prezidenta štátu pred Národným zhromaždením. Schôdzi predsedal maršalek Sejmu Maciej Rataj. V prvom kole najviac hlasov získal Ignacy Mościcki  (44,60 %). Keďže ani jeden z kandidátov v prvom kole nezískal nadpolovičnú väčšinu oprávnených voličov konalo sa druhé kolo. Do druhého kola postúpili všetci traja kandidáti. Voľby vyhral Ignacy Mościcki, ktorý v druhom kole získal 59,03 %.

## Výsledky volieb

## Referencie


Kategória:Prezidentské voľby v Poľsku
Kategória:Voľby 1926
Kategória:1926 v Poľsku
Papierové mestá (kniha)

***Papierové mestá*** () je novela amerického spisovateľa a vloggera Johna Greena vydaná 16. októbra 2008 americkým knižným vydavateľstvom Dutton Books.

Novela rozpráva príbeh dospievajúceho protagonistu, Quentina „Q“ Jacobsena a jeho hľadanie Margo Roth Spiegelmanovej, jeho susedky a lásky z detstva. Počas hľadania Quentin a jeho priatelia Ben, Radar a Lacey zisťujú rôzne informácie o Margo.

Autor sa inšpiroval z jeho skúsenosti a poznatku o existencii „papierových miest“ počas výletu Južnou Dakotou. Debutovala na 5. poradí v zozname „*[[The New York Times|New York Times]] bestseller list*“ pre knihy pre mládež a v roku 2009 získala ocenenie Edgar Award za najlepšiu novelu pre mládež. 14. júla 2015 bola spoločnosťou 20th Century Fox vydaná filmová adaptácia s rovnakým menom – Papierové mestá.

## Referencie


Kategória:Knihy z 2008
Kategória:Romány USA
Kategória:Sfilmované knihy
Zraz

**Zraz** môže byť:

* vrch v pohorí Vtáčnik, pozri Zraz (vrch vo Vtáčniku)
* vrch v Podbeskydskej vrchovine, pozri Zraz (vrch v Podbeskydskej vrchovine)
Voľba prezidenta Poľskej republiky v roku 1933

**Voľby prezidenta Poľskej republiky v roku 1933** sa konali 8. júna. Ignacy Mościcki požiadal o miesto prezidenta štátu pred Národným zhromaždením. Prezidentské voľby bojkotovali strany: Národná strana, Poľská strana kresťanskej demokracie, Národná robotnícka strana a Ľudová strana. Schôdzi predsedal maršalek Sejmu Kazimierz Świtalski. Voľby vyhral Ignacy Mościcki, ktorý v prvom kole získal 96,79 %.

## Výsledky volieb

## Referencie


Kategória:Prezidentské voľby v Poľsku
Kategória:Voľby 1933
Kategória:1933 v Poľsku
Strana zelených (Švédsko)

**Strana zelených** () je švédska zelená politická strana. Bola založená v roku 1981 okruhom ľudí, ktorí sa angažovali v referende proti využívaniu jadrovej energie (prebehlo o rok skôr). Je členom Európskej strany zelených.

## História
Strana sa prvýkrát dostala do švédskeho parlamentu v roku 1988, neuspela v najbližších voľbách v roku 1991 a vrátila sa do neho o tri roky neskôr. V súčasnosti ju zastupuje 25 poslancov v švédskom parlamente a 2 v Európskom parlamente.

Strana je zameraná na ochranu životného prostredia a na práva menšín. K jej programovým prioritám tiež patrí odpor k členstvu Švédska v Európskej únii, k čomu vyžaduje nové referendum. Tiež sa usiluje o to, aby Švédsko ustúpilo od využívania jadrovej energie a nahradilo ju alternatívnymi zdrojmi.

Ako mnohé zelené strany, aj Strana zelených si nevolí predsedu, ale dvojicu svojich hovorcov. Dvojicu vždy tvoria muž a žena. Súčasnými hovorcami sú Gustav Fridolin a Isabella Lövin.

## Volebné výsledky

### Parlamentné voľby

### Európske voľby

## Iné projekty

## Externé odkazy
* Oficiálny web strany
* Strana vo švédskom parlamente

## Zdroj

Kategória:Politické strany vo Švédsku
Kategória:Strany zelených
Kategória:Euroskeptické strany
Düwag TW 601

**TW 601** je prototyp motorového električkového vozňa, zakúpeného v roku 1970 spoločnosťou Üstra pre mestskú železnicu v Hannoveri.

## Dejiny
V roku 1965 bola zahájená výstavba podzemných koľajových úsekov a rekonštrukcia električkovej dopravy na mestský železničný systém v Hannoveri. Preto bolo nutné objednať nové vozne, lebo predtým prevádzkované vozne nespĺňali parametrov požadovaných pre mestskú železnicu. Nový vozeň mal byť obojsmerný, umožňovať prevádzku na tratiach s vysokými nástupišťami a mal disponovať väčším pohodlím pre cestujúcich. V roku 1970 Üstra objednala pre skúšobné jazdy dva prototypové vozne vo spoločnostiach Linke-Hofmann-Busch a Duewag (ev. č. 600, resp. 601). Prototypy boli o 15-30 cm širšie ako v tej dobe používané električky. Prototypy boli testované až do roku 1975, najmä na trase č. 14 medzi Oberricklingen a Kirchrode, a po uvedení do prevádzky vozňov TW 6000 boli vyradené. 

V roku 1975 bol vozeň ev. č. 601 prevezený do kanadského Vancouveru. Podnik Siemens-Canada plánoval používať električku ako demonštračný vozeň. K tomu ale nedošlo a v roku 1988 bola električka prevezená do Edmontonu, kde bola roku 2005 umiestnená v električkovom múzeu (Edmonton Radial Railway Society) a prevádzkovaná na linke High Level Bridge.

Združenie Förderverein Straßenbahn Hannover e.V., ktoré sa stará o historičké električky spoločnosti Üstra, požiadalo v roku 2013 edmontonské múzeum o možnosť vrátenia električky. Po dohode začalo združenie vyberať 75 000 eur na pokrytie nákladov na prepravu vozňa do Nemecka. Počas troch rokov získalo združenie potrebný finančný obnos a 18. októbra 2016 sa električka vrátila do Hannoveru.

## Dodávky električiek

## Referencie


## Iné projekty

## Zdroj

Kategória:Električky Düwag
Kategória:Dráhové vozidlá vyrábané od roku 1970
Kategória:Dráhové vozidlá vyrábané do roku 1970
Bully-les-Mines

**Bully-les-Mines** môže byť:
* francúzska obec, pozri Bully-les-Mines  (obec)
* francúzsky kantón, pozri Bully-les-Mines  (kantón)
Zoznam vrcholov v Moravsko-sliezskych Beskydách

náhľad|Lysá hora, najvyšší vrch pohoria
náhľad|Smrk, 2. najvyšší vrch
náhľad|Kněhyně, 3. najvyšší vrch
náhľad|Veľký Polom, najvyšší vrch slovenskej časti

**Zoznam vrcholov v [[Moravsko-sliezske Beskydy|Moravsko-sliezskych Beskydách]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk a Tisicovky.cz. Za hranicu pohoria je považovaná hranica rovnomenného geomorfologického celku.

## Zoznam vrcholov

## Referencie


## Pozri aj
* Zoznam vrcholov v Turzovskej vrchovine
* Zoznam vrcholov v Jablunkovskom medzihorí

## Zdroj
* 



Moravsko-sliezske Beskydy
Moravsko-sliezske Beskydy
Moravsko-sliezske Beskydy
Rouvroy

**Rouvroy** môže byť:
* francúzska obec
** Rouvroy (Aisne)
** Rouvroy (Pas-de-Calais)
* francúzsky kantón, Rouvroy (kantón)
* belgická obec, Rouvroy (Belgicko)
Dubovo-hrabové lesy lipové

**Dubovo-hrabové lesy lipové** sú podľa smernice Európskej únie o biotopoch európsky významným biotopom s kódom **9170**. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu. Vytvára ho dub, hrab, lipa malolistá, lieska obyčajná a jedľa biela. Chýba smrek obyčajný.

## Výskyt a stav na Slovensku
### Dubovo-hrabové lesy lipové – časť A
Podľa Katalógu biotopov Slovenska mapovacia jednotka Ls2.3.1 Dubovo-hrabové lesy lipové – časť A (klasifikačná jednotka Ls2 Dubovo-hrabové lesy), biotop Dubovo-hrabové lesy lipové (2112300) - čiastočne, je súčasne rovnomenný európsky významný biotop 9170 Dubovo-hrabové lesy lipové.

Na Slovensku sa vyskytuje približne na ploche  a v 4 územiach európskeho významu. 

### Dubovo-hrabové lesy lipové – časť B
Podľa Katalógu biotopov Slovenska mapovacia jednotka Ls2.3.2 Dubovo-hrabové lesy lipové - časť B patrí do klasifikačnej jednotky Ls2 Dubovo-hrabové lesy, biotop Dubovo-hrabové lesy lipové (2112300) - čiastočne. Je typom zmiešaných dubovo-hrabových lesov vyskytujúcich sa v kotlinách severnej časti Slovenska, ako sú Hornádska kotlina, Liptovská kotlina, Turčianska kotlina a pravdepodobne aj Žilinská kotlina. Vytvára ho dub, hrab, lipa malolistá, lieska obyčajná, jedľa biela s prímesou smreka obyčajného. 
Je biotopom národného významu, nepatrí medzi európsky významné biotopy.

### Dubovo-hrabové lesy lipové – časť C
Podľa Katalógu biotopov Slovenska mapovacia jednotka Ls2.3.3 Dubovo-hrabové lesy lipové - časť C patrí takisto do klasifikačnej jednotky Ls2 Dubovo-hrabové lesy, biotop Dubovo-hrabové lesy lipové (2112300). Je  typom zmiešaných dubovo-hrabových lesov vyskytujúcich sa na Slovensku iba v Popradskej, Liptovskej kotline. Vytvára ich smrek obyčajný, hrab, lipa malolistá, jarabina vtáčia, lieska obyčajná, jedľa biela s prímesou duba.
 
Patrí do európsky významného biotopu 9410 Smrekové lesy.

## Referencie

Kategória:Biotopy
Kategória:Natura 2000
Folklore (album)

***Folklore*** (štylizované malými písmenami) je ôsmy štúdiový album americkej speváčky-skladateľky Taylor Swift. Bol vydaný 24. júla 2020 prostredníctvom Republic Records, len jedenásť mesiacov po speváčkinom siedmom albume, *[[Lover (album)|Lover]]* (2019). Album bol vytvorený počas izolácie kvôli pandémii COVID-19 a produkovala ho spolu s Aaronom Dessnerom, a jej dlhoročným kolegom Jackom Antonoffom. *Folklore* bol vydaný len niekoľko hodín po jeho ohlásení na sociálnych sieťach. 

## Zoznam skladieb
***Folklore*** – Štandardná edícia***Folklore*** – Deluxe edícia

## Zdroj

Kategória:Hudobné albumy z 2020
Kategória:Albumy Taylor Swiftovej
Smrekové lesy

[náhľad|Babia hora, [Babiogórski Park Narodowy,  Poľsko]]
[náhľad|Národná prírodná rezervácia [Božídarské rašeliniště, Česko]]
**Smrekové lesy** alebo **Horské smrekové lesy** sú podľa smernice Európskej únie o biotopoch európsky významným biotopom s kódom **9410**. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

## Výskyt a stav na Slovensku
Tento európsky významný biotop spája podľa Katalógu biotopov Slovenska 4 mapovacie jednotky:
* Ls2.3.3 Dubovo-hrabové lesy lipové - časť C
* Ls9.1 Smrekové lesy čučoriedkové
* Ls9.2 Smrekové lesy vysokobylinné
* Ls9.3 Podmáčané smrekové lesy

Na Slovensku sa vyskytuje približne na ploche  a v 30 územiach európskeho významu. 

## Referencie

Kategória:Natura 2000
Kategória:Biotopy
Bullet Holes

**Bullet Holes** je slovenská rocková hudobná skupina z Bratislavy. Bola založená v roku 2014 a súčasnú zostavu tvorí Peter „Dexter“ Horony (hlavný spev, gitara), Gabriel „Gabo“ Gavalda (bicie), Dávid „Maso“ Kliský (basgitara, sprievodný spev) a Peter „Bali“ Baláž (gitara, sprievodný spev), ktorý nahradil predošlého gitaristu Martina Tomášika.

Skupina je víťazom 2. ročníka Rockovej maturity v roku 2016.

## Členovia
### Súčasní členovia
* Peter „Dexter“ Horony – hlavný spev, gitara
* Gabriel „Gabo“ Gavalda – bicie
* Dávid „Maso“ Kliský – basgitara, sprievodný spev
* Peter „Bali“ Baláž – gitara, sprievodný spev
### Bývalí členovia
* Martin Tomášik – gitara, sprievodný spev

## Diskografia
* *Perfektný svet* (2018)

## Referencie

## Externé odkazy
* Oficiálna webstránka 
* Bullet Holes na bandzone.cz

Kategória:Štvorice v hudbe
Kategória:Slovenské rockové hudobné skupiny
Veľký Javorník

**Veľký Javorník** môže byť:

* vrch v Javorníkoch, pozri Veľký Javorník (vrch v Javorníkoch)
* vrch v Malých Karpatoch, pozri Veľký Javorník (Malé Karpaty)
* chránené územie v Javorníkoch, pozri Veľký Javorník (národná prírodná rezervácia)
* sedlo pod rovnomenným vrchom v Javorníkoch, pozri Veľký Javorník (sedlo v Javorníkoch)
Reputation (album)

***Reputation*** (štylizované malými písmenami) je šiesty štúdiový album americkej speváčky-skladateľky Taylor Swift. Bol vydaný 10. novembra 2017 prostredníctvom vydavateľstva Big Machine Records. Nahrávka bola z väčšej časti produkovaná Jackom Antonoffom, Maxom Martinom, Shellbackom a Swiftovou, ktorá bola tiež výkonnou producentkou. Opísala ho, ako svoj „najočisťujúcejší“ album, pretože je inšpirovaný Swiftovej osobným životom a spormi. Zvuk albumu má v porovnaní s predchádzajúcimi nahrávkami temnejší a ťažší tón, ponárajúc sa do jej zraniteľnej stránky. Z hudobného hľadiska ide o žánre: pop, electropop a synth-pop a tiež je ovplyvnený urban, hip hop, EDM, trap a tropic house. *Reputation* je považovaný za speváčkin comeback. 

Na albume spolupracovala s anglickým spevákom-skladateľom, Edom Sheeranom a americkým reperom Future. Skôr ako album, vyšli ešte dva single z top päťky rebríčka ''Billboard'' Hot 100: „Look What You Made Me Do“, ktorý kraľoval rebríčku Hot 100 tri týždne a stal sa tak speváčkiným piatym singlom číslo 1 v tomto rebríčku. Singel „...Ready for It?“ debutoval na priečke číslo štyri. Propagačný singel „Gorgeous“ sa dostal na 13. miesto a tretí singel „End Game“ na 18. Finálnym singlom sa stala pieseň „Delicate“, ktorá je najdlhšie umiestneným singlom z albumu *Reputation* a jedným zo Swiftovej najväčších rádiových hitov.

*Reputation* získal všeobecne pozitívne recenzie od hudobných kritikov, ktorí ocenili sofistikovanú produkciu a Swiftovej nový smer, ale bagatelizovali drsné texty o sláve. Album dosiahol číslo jeden v mnohých krajinách vrátane Austrálie, Belgicka, Kanady, Japonska, Španielska, Spojeného kráľovstva a USA. V USA album predal v prvom týždni 1,216 milióna kópií, čo z neho robí najpredávanejší album roku 2017. Medzinárodná federácia fonografického priemyslu menovala *Reputation* najpredávanejším ženským albumom roku 2017 s celosvetovým predajom 4,5 milióna kópií. Na druhom mieste sa umiestnil album *[[÷ (album)|÷]]* od Eda Sheerana. *Reputation* bol certifikovaný trojitou platinovou platňou asociáciou Recording Industry Association of America, za prekročenie predaja troch miliónov kusov v krajine.

Album získal nomináciu na cenu Grammy za najlepší vokálny popový album 61. ročníka Grammy Awards, čím sa stal Swiftovej druhým albumom po *[[1989 (album Taylor Swift)|1989]]* (2014) nominovaným v tejto kategórii. Na podporu albumu sa speváčka vydala na turné s názvom Reputation Stadium Tour, ktoré trvalo od 8. mája do 21. novembra 2018 a zarobilo 345,7 milióna dolárov. Stalo sa tak druhým najzárobkovejším turné roka a tiež druhým najzárobkovejším turné všetkých čias v USA a severnej Amerike. 31. decembra 2018 bola na Netflixe premiéra koncertného filmu z turné.

## Zoznam skladieb
***Reputation*** – štandardná edícia***Reputation*** – japonská deluxe edícia (bonusové DVD)**Sample:**

„Look What You Made Me Do“ zahŕňa čas piesne „I'm Too Sexy“ (1991) od hudobnej skupiny Right Said Fred.

## Referencie

*

Kategória:Hudobné albumy z 2017
Kategória:Albumy Taylor Swiftovej
Teplomilné submediteránne dubové lesy

**Teplomilné submediteránne dubové lesy** alebo **Teplomilné panónske dubové lesy** sú typom dubových a zmiešaných dubových lesov vyskytujúcich sa v suchých a teplých oblastiach, často na prudkých svahoch, na Slovensku do 400. Podľa smernice Európskej únie o biotopoch je to prioritný európsky významný biotop s kódom **91H0**. Vytvárajú ho dub plstnatý, dub cerový, dub zimný s bohatým druhovým zložením krovinnej a bylinnej etáže.
 
Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls3.1 Teplomilné submediteránne dubové lesy (klasifikačná jednotka Ls3 Dubové a zmiešané dubové lesy), biotopy **Teplomilné zmiešané dubové lesy submediteránne** (1234567) a **Dubové subxerotermofilné a borovicové xerofilné lesy** (2114300) - čiastočne. Je to súčasne rovnomenný prioritný európsky významný biotop 91H0 Teplomilné submediteránne dubové lesy.

Na Slovensku sa vyskytuje na ploche približne  a v 90 územiach európskeho významu. 

## Referencie

Kategória:Biotopy
Kategória:Natura 2000
Eurosibírske dubové lesy na spraši a piesku

**Eurosibírske dubové lesy na spraši a piesku** je podľa smernici Európskej únie o biotopoch prioritný európsky významný biotop s kódom **91I0**. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

## Výskyt a stav na Slovensku
Tento európsky významný biotop spája podľa Katalógu biotopov Slovenska 3 mapovacie jednotky:
* Ls3.2 Teplomilné ponticko-panónske dubové lesy na spraši a piesku
* Ls3.3 Dubové nátržníkové lesy
* Ls3.5.2 Sucho a kyslomilné dubové lesy - časť B

Na Slovensku sa vyskytuje približne na ploche  a v 56 územiach európskeho významu. 

## Referencie

Kategória:Natura 2000
Kategória:Biotopy
Dubové nátržníkové lesy

**Dubové nátržníkové lesy** sú typom dubových a zmiešaných dubových lesov vyskytujúce sa v nížinách a kotlinách od  150. Vytvárajú ho dub letný, dub zimný, borovica lesná i jedľa biela, v krovinnej etáži krušina jelšová, lieska obyčajná a podraste typický nátržník biely.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls3.3 Dubové nátržníkové lesy (klasifikačná jednotka Ls3 Dubové a zmiešané dubové lesy), biotop Dubové nátržníkové lesy (2114500), patriace do prioritného európsky významného biotopu 91I0 Eurosibírske dubové lesy na spraši a piesku.

## Referencie

Kategória:Biotopy
Kategória:Natura 2000
Dubovo-cerové lesy

náhľad|dubovo-cerový les, Srbsko
**Dubovo-cerové lesy** alebo **Panónsko-balkánske cerové lesy** sú typom dubových a zmiešaných dubových lesov vyskytujúceho sa v južnej časti Slovenska, kde dosahuje svoju severnú hranicu rozšírenia. V nížinách ako Podunajská rovina a Podunajská nížina, v kotlinách ako Ipeľská, Lučenská, Rimavská a Košická kotlina. V pahorkatinách ako Chvojnická, Myjavská a Bodvianska pahorkatina.  Tiež v Malých Karpatoch, Považskom Inovci, Tribči, Pohronskom Inovci, Štiavnických vrchoch, Krupinskej planine, Cerovej vrchovina a Zemplínskych vrchoch.

Podľa smernici Európskej únie o biotopoch dubovo-cerové lesy sú európsky významným biotopom s kódom **91M0**. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

Dubovo-cerové lesy vytvárajú dreviny najmä dub cerový, dub letný, dub zimný a javor poľný,  v krovinnej etáži svíb krvavý, drieň obyčajný, slivka trnková a vtáči zob, v podraste chlpaňa hájna, nátržník biely, lipnica úzkolistá, pľúcnik mäkký, kosienka farbiarska, mednička zafarbená, iskerník mnohokvetý, kukučka vencová, vika kašubská, valdštajnka kuklíkovitá a zanovatník černajúci.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls3.4 Dubovo-cerové lesy (klasifikačná jednotka Ls3 Dubové a zmiešané dubové lesy), biotop Dubovo-cerové lesy (2114400), je súčasne rovnomenný európsky významný biotop 91M0 Dubovo-cerové lesy

Na Slovensku sa vyskytuje na ploche približne  a v 43 územiach európskeho významu.

## Referencie

Kategória:Biotopy
Kategória:Natura 2000
Teplomilné ponticko-panónske dubové lesy na spraši a piesku

**Teplomilné ponticko-panónske dubové lesy na spraši a piesku** sú typom dubových a zmiešaných dubových lesov vyskytujúceho sa Podunajskej a Východoslovenskej nížine a v pahorkatinách juhozápadného Slovenska. Vytvárajú ho rôzne druhy dubov, brest hrabolistý, viaceré druhy javorov, v podraste napríklad konvalinka voňavá.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls3.2 Teplomilné ponticko-panónske dubové lesy na spraši a piesku  (klasifikačná jednotka Ls3 Dubové a zmiešané dubové lesy), biotop **Juhovýchodoeurópske zmiešané lesy dubové** (2114200), patriace do prioritného európsky významného biotopu 91I0 Eurosibírske dubové lesy na spraši a piesku.

## Referencie

Kategória:Biotopy
Kategória:Natura 2000
Vladimír Dolinay

Mgr. **Vladimír Dolinay** (* 1. september 1981, Žilina – † 25. júl 2020, Komárno) bol slovenský pedagóg a politik, štátny tajomník Ministerstva kultúry SR, regionálny a komunálny politik.

## Životopis
Dolinay absolvoval štúdium na Pedagogickej fakulte Trnavskej univerzity v Trnave a doktorandské štúdium na Univerzite Konštantína Filozofa v Nitre.

### Politická kariéra
Vladimír Dolinay sa najprv angažoval v komunálnej a regionálnej politike. Pôsobil ako poslanec mestského a krajského zastupiteľstva v Petržalke, Bratislave a Bratislavskom samosprávnom kraji, v rokoch 2014 – 2015 tiež ako asistent poslankyne Európskeho parlamentu Jany Žitňanskej. Ako komunálny politik aj ako bloger sa Dolinay zaoberal otázkami transparentnosti, korupcie, životného prostredia a aktivitami developerov, vystupoval tiež proti extrémizmu. Vo voľbách do orgánov VÚC v roku 2017 bol za petržalský obvod zvolený za poslanca BSK, keď kandidoval s podporou koalície KDH, NOVA, OKS, OĽANO, SaS a Zmena zdola, DÚ a získal 7 770 hlasov.

V parlamentných voľbách v roku 2020 kandidoval za stranu ZA ĽUDÍ na 24. mieste. Za poslanca nebol zvolený, následne krátkodobo pôsobil v ôsmom volebnom období ako asistent poslankyne Národnej rady Viery Leščákovej. Vládou Igora Matoviča bol 1. júla 2020 vymenovaný do funkcie Štátneho tajomníka na Ministerstve kultúry.

### Smrť
Dolinay tragicky zahynul pri dopravnej nehode na ceste medzi Komárnom a Ižou 25. júla 2020, kedy protiidúce auto prešlo náhle pri obchádzaní odstaveného vozidla do protismeru. Pri nehode bola ťažko zranená tiež jeho manželka Zuzana, ktorá bola prevezená vrtuľníkom do Fakultnej nemocnice v Nových Zámkoch. Zuzana svojim zraneniam podľahla 31. júla 2020.

## Osobný život
Dolinay bol ženatý so Zuzanou Dolinayovou Kutlíkovou, asistentkou europoslankyne Jany Žitňanskej v rokoch 20142019. Mali spolu jedného syna.

## Referencie

Kategória:Štátni tajomníci Ministerstva kultúry Slovenskej republiky
Kategória:Poslanci Bratislavského samosprávneho kraja
Kategória:Poslanci mestského zastupiteľstva v Bratislave
Kategória:Slovenskí komunálni politici
Kategória:Politici ZA ĽUDÍ
Kategória:Absolventi Pedagogickej fakulty Trnavskej univerzity v Trnave
Kategória:Absolventi Pedagogickej fakulty Univerzity Konštantína Filozofa v Nitre
Kategória:Obete cestných dopravných nehôd
Kategória:Osobnosti zo Žiliny
Vlhko- a kyslomilné brezovo-dubové lesy

náhľad|Nemecko, Spandauer Forst
**Vlhko- a kyslomilné brezovo-dubové lesy** alebo **Vlhké acidofilné brezové dúbravy** sú typom dubových a zmiešaných dubových lesov vyskytujúcich sa na vlhších stanovištiach nížin a pahorkatín. Podľa smernici Európskej únie o biotopoch sú Vlhko- a kyslomilné brezovo-dubové lesy európsky významný biotop s kódom **9190**. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

Vytvára ho najmä dub letný, breza previsnutá a biela, vyskytuje sa tiež dub zimný, topol osikový, primiešava sa aj borovica lesná, typická je krušina jelšová a v podraste bezkolenec trsťovníkovitý.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls3.6 Vlhko- a kyslomilné brezovo-dubové lesy (klasifikačná jednotka Ls3 Dubové a zmiešané dubové lesy), biotopy **Rašeliniskové breziny a boriny** (2117100) - časť a **Subkontinentálne kyslé lesy dubové** (2115100) - časť, je súčasne rovnomenný európsky významný biotop 9190 Vlhko- a kyslomilné brezovo-dubové lesy.

Na Slovensku sa vyskytuje na ploche približne  na Borskej nížine a v 16 územiach európskeho významu.

## Referencie

Kategória:Biotopy
Kategória:Natura 2000
Papierové mestá

**Papierové mestá** (orig. *Paper Towns*) môže byť:

* kniha amerického spisovateľa Johna Greena z roku 2008, pozri Papierové mestá (kniha)
* americký film z roku 2015, pozri Papierové mestá (film)